CELEX: 31993R0978
Language: el
Date: 1993-04-26 00:00:00
Title: Κανονισμός (ΕΟΚ) αριθ. 978/93 της Επιτροπής της 26ης Απριλίου 1993 για την τροποποίηση του κανονισμού (ΕΟΚ) αριθ. 1658/91 για τη θέσπιση προσωρινού καθεστώτος επίβλεψης που εφαρμόζεται στις εισαγωγές σολομού του Ατλαντικού

Avis juridique important

|

31993R0978

Κανονισμός (ΕΟΚ) αριθ. 978/93 της Επιτροπής της 26ης Απριλίου 1993 για την τροποποίηση του κανονισμού (ΕΟΚ) αριθ. 1658/91 για τη θέσπιση προσωρινού καθεστώτος επίβλεψης που εφαρμόζεται στις εισαγωγές σολομού του Ατλαντικού  

Επίσημη Εφημερίδα αριθ. L 101 της 27/04/1993 σ. 0006 - 0006

ΚΑΝΟΝΙΣΜΟΣ (ΕΟΚ) αριθ. 978/93 ΤΗΣ ΕΠΙΤΡΟΠΗΣ της 26ης Απριλίου 1993 για την τροποποίηση του κανονισμού (ΕΟΚ) αριθ. 1658/91 για τη θέσπιση προσωρινού καθεστώτος επίβλεψης που εφαρμόζεται στις εισαγωγές σολομού του ΑτλαντικούΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των αλιευτικών προϊόντων και της υδατοκαλλιέργειας (1), όπως τροποποιήθηκε από τον κανονισμό (ΕΟΚ) αριθ. 697/93 (2), και ιδίως το άρθρο 24  παράγραφος 2,  Εκτιμώντας:  ότι ο κανονισμός (ΕΟΚ) αριθ. 1658/91 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3520/92 (4), θέσπισε προσωρινό καθεστώς επίβλεψης a posteriori που εφαρμόζεται στις εισαγωγές σολομού του Ατλαντικού έως τις 30 Απριλίου  1993- ότι, λόγω σοβαρών διαταραχών της κοινοτικής αγοράς σολομού, η Επιτροπή υπέβαλε τις εισαγωγές σολομού του Ατλαντικού στην υποχρέωση τήρησης μιας ελάχιστης τιμής με τον κανονισμό (ΕΟΚ) αριθ. 3270/91 της Επιτροπής (5), όπως τροποποιήθηκε τελευταία από τον  κανονισμό (ΕΟΚ) αριθ. 992/92 (6)- ότι, για να διασφαλιστεί η κατάλληλη παρακολούθηση της εξέλιξης των εισαγωγών σολομού του Ατλαντικού, καθώς και για να προβλεφθεί κάθε μεταγενέστερη υποβάθμιση της καταστάσεως της αγοράς αυτής, πρέπει να παραταθεί κατά οκτώ μήνες η διάρκεια εφαρμογής  του καθεστώτος επίβλεψης που θεσπίστηκε από τον κανονισμό (ΕΟΚ) αριθ. 1658/91,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το δεύτερο εδάφιο του άρθρου 3 του κανονισμού (ΕΟΚ) αριθ. 1658/91 αντικαθίσταται από τους όρους: "εφαρμόζεται έως τις 31 Δεκεμβρίου 1993".  Άρθρο 2  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Απριλίου 1993.  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής (1) ΕΕ αριθ. L 388 της 31. 12. 1992, σ. 1.  (2) ΕΕ αριθ. L 76 της 30. 3. 1993, σ. 12.  (3) ΕΕ αριθ. L 151 της 15. 6. 1991, σ. 51.  (4) ΕΕ αριθ. L 355 της 5. 12. 1992, σ. 23.  (5) ΕΕ αριθ. L 308 της 9. 11. 1991, σ. 34.  (6) ΕΕ αριθ. L 105 της 23. 4. 1992, σ. 14.